CELEX: 62009CN0433
Language: el
Date: 2009-11-04 00:00:00
Title: Υπόθεση C-433/09: Προσφυγή της 4ης Νοεμβρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/25
            
         Προσφυγή της 4ης Νοεμβρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας
   (Υπόθεση C-433/09)
   2010/C 24/45
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: Δ. Τριανταφύλλου)
   
      Καθής: Δημοκρατία της Αυστρίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Αυστρίας, περιλαμβάνοντας τον φόρο μέσης καταναλώσεως («Normverbrauchsabgabe») στη βάση επιβολής του ΦΠΑ που εισπράττεται στην Αυστρία κατά την παράδοση αυτοκινήτου, παρέβη τις υποχρεώσεις που υπέχει από τα άρθρα 78 και 79 της οδηγίας 2006/112/ΕΚ (1) σχετικά με το κοινό σύστημα φόρου προστιθέμενης αξίας,
            
         
               —
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή καταγγέλλει το γεγονός ότι η Δημοκρατία της Αυστρίας περιλαμβάνει τον φόρο μέσης καταναλώσεως («Normverbrauchsabgabe» ή «NoVA») στη βάση επιβολής του ΦΠΑ που εισπράττεται κατά την παράδοση αυτοκινήτου στο έδαφός της.
   Κατά την Επιτροπή, ο φόρος μέσης καταναλώσεως αποτελεί, κατ’ ουσίαν, ενιαίο τέλος ταξινομήσεως, δεδομένου ότι το βασικό κριτήριο επιβολής του είναι η ταξινόμηση αυτοκινήτου στη Δημοκρατία της Αυστρίας. Για τον λόγο αυτό, η απόφαση του Δικαστηρίου στην υπόθεση C-98/05 (2), κατά την οποία ένας τέτοιος φόρος δεν πρέπει να περιλαμβάνεται στη βάση επιβολής του ΦΠΑ, μπορεί να εφαρμοστεί στην παρούσα υπόθεση.
   
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).
   
      (2)  Απόφαση της 1ης Ιουνίου 2006, C-98/05, De Danske Bilimportører (Συλλογή 2006, σ. I-4945).